### | | | | --- | --- | | | | | --- | | **Byråd** 27. september 2016 Sagsnr. 710-2015-21935 Dok.nr. 710-2016-321533 Sagsbehandler DPHABH | | 153.                Evaluering af [adresse] - godkendelse af justeringer til modellen - Åbent

###

|  |  |
| --- | --- |
| Tidl. politisk behandling | KF-U, 02.02.16, pkt. 5, KF-U 07.06.16, pkt. 28 |
| Forventet sagsgang | KF-U, BS-U, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet tage stilling til Favrskovmodellen
2017. Favrskovmodellen 2017 indeholder justeringer på baggrund af en evaluering
af modellen. Favrskovmodellen er den model, som Byrådet 26. juni 2012
besluttede til harmonisering af tilskuds-, drifts- og ejerformerne af idrætshallerne
i [adresse]. Favrskovmodellen trådte i kraft 1. januar 2013.

Kultur- og Fritidsudvalget godkendte 2. februar 2016 en
proces- og tidsplan for evalueringen af [adresse]. Præmissen for
evalueringen har været, at der ikke skulle ændres væsentligt på modellen, fordi
det kan få store konsekvenser for hallernes økonomi.

Der er gennemført en kort og afgrænset evaluering af
Favrskovmodellen baseret på et evalueringsmøde med interessenterne på
halområdet og Teknik og Kulturs erfaringer med modellen. På baggrund heraf er
der udarbejdet forslag til justeringer af modellen, som har været i høring
blandt interessenterne. En opsamling fra evalueringsmødet og notat ”Teknik og
Kulturs bemærkninger til Favrskovmodellen” er vedlagt sagen som bilag.

Formålet med evalueringen har været at undersøge, om
Favrskovmodellen lever op til formålene og at tilvejebringe et grundlag for at
vurdere, om der var behov for justeringer af modellen. Odette Poulsen havde
følgende overordnede mål:

· At skabe mere ens vilkår og muligheder for hallerne og de
foreninger, der benytter hallerne

· Øge den samlede udnyttelse af halkapaciteten

· At skabe incitamenter til at udvikle og få flere aktiviteter i
hallerne.

På baggrund af evalueringen anbefales det, at
Favrskovmodellen videreføres med mindre justeringer. Det betyder, at modellens
’grundstruktur’ og tilskudsparametre fastholdes. Favrskovmodellens præmisser
fastholdes med de besluttede formål, intentioner og forudsætninger for
halharmoniseringen. Ligeledes anbefales det, at gebyrordningen fortsætter med
25/50 kr. pr. time, indtil Byrådet beslutter ændringer i gebyrets størrelse.

Det primære formål med justeringerne er at forenkle
modellen og opnå større fleksibilitet, hvor modellen har vist sig at være
ufleksibel. Der foreslås følgende justeringer af [adresse]:

|  |  |
| --- | --- |
| Justering | Konsekvens |
| Tilskud til låneydelser fastfryses for en fireårig periode (2017-20) | Hallernes tilskud til låneydelser og haltilskud vil være det samme hvert år i den fireårige periode |
| Tilskuddet for skolebenyttelse ændres til at være et generelt tilskud for alle kommunale institutioners benyttelse af hallerne | Det betyder, at Favrskov Kommune kan benytte hallerne til egne institutioner og ikke alene institutioner under Børn og Skole. Skoler kan flytte idrætsundervisningen til andre haller i nærheden. For Hannah Rasmussen erstatter tilskuddet lejeaftalen for daginstitutioners brug af hallen |
| Skoler, foreninger og haller skal samarbejde bedre om udnyttelse af hallerne | Der lægges op til lokale frivillige aftaler, der tilgodeser både skolernes og foreningernes behov for halfaciliteter i dagtimerne |

Forslagene til justeringer er beskrevet yderligere i
vedlagte ”Oversigt over forslag til justeringer af [adresse]”.
Forslagene har været sendt i høring i perioden 8. juni til 1. juli 2016.

Teknik og Kultur har modtaget 14 høringssvar til justeringerne
af modellen. Høringssvarene og en opsamling på høringssvarene er vedlagt sagen.
Høringssvarene er overvejende positive overfor justeringerne af modellen.
Høringssvarene giver ikke udtryk for væsentlig kritik eller et ønske om at
afskaffe modellen.

På baggrund af høringssvarene indarbejdes følgende
præciseringer i [adresse] og opmærksomhedspunkter til det videre arbejde
med modellen:

· Hvis Hannah Rasmussen omlægger lån med variabel rente til
fastforrentede lån for at udnytte den gunstige situation med lave renter,
beregnes Favrskovmodellen på ny med de nye låneydelser. Låneomlægningen skal
vurderes og godkendes af Favrskov Kommune.

· Hammel Idrætscenters lån hos Favrskov Kommune på 2 mio. kr. skal
afdrages fra 2017. Lånet har indtil nu været afdragsfrit, og låneydelserne
indgår i [adresse]. Når låneydelserne foreligger, beregnes
Favrskovmodellen på ny og låneydelserne fastfryses.

· Primo 2019 gøres status på øvrige kommunale institutioners brug
af hallerne og skolernes aktiviteter i andre haller end den hal/facilitet, de
som udgangspunkt benytter.

· Skolernes benyttelse af hallerne gælder som udgangspunkt i
skoleugerne. Eventuelle aktiviteter i ferier aftales lokalt, og betalingen
herfor er indeholdt i institutionstilskuddet.

· En frivillig model for foreninger og skoler kan fx være, at der
reserveres to faste timer ugentligt til foreningsaktiviteter, mod at skolerne
kan råde over hallerne til kl. 15.30 mandag til torsdag.

· Teknik og Kultur drøfter en forenkling af bookingregler for
foreninger og administrationen af gebyrordningen inden for rammerne af
kommunens regnskabs- og revionsbestemmelser.

Justeringerne til Favrskovmodellen er indarbejdet i forslag
til [adresse] 2017, der er vedlagt sagen. Det foreslås, at den nye model
træder i kraft 1. januar 2017.

**VURDERING**

Teknik og Kultur vurderer, at Favrskovmodellen
grundlæggende fungerer efter hensigten med de vilkår og forudsætninger, som
skal indgå i en drifts- og tilskudsmodel for halområdet i [adresse].
Evalueringen giver alene anledning til mindre justeringer af modellen.

Teknik og Kultur vurderer, at justeringerne medvirker til
en forenkling af [adresse]. Hallerne vil få større budgetsikkerhed i den
fireårige periode, låneydelserne fastfryses, og hallerne vil få tidligere besked
om årets tilskud.

[adresse] vil få større fleksibilitet med
justeringerne. Skolerne kan fremadrettet flytte dele af idrætsundervisningen
til andre haller i nærheden. Ligeledes kan øvrige kommunale institutioner
benytte hallerne i dagtimerne. Muligheden forventes kun at blive benyttet i
beskedent omfang.

Teknik og Kultur vurderer, at frivillige lokale aftaler
mellem haller, skoler og foreninger kan bidrage til en bedre udnyttelse af
halkapaciteten. Lokale aftaler kan fx betyde, at foreningerne kan få timer i
dagtimerne til foreningsaktiviteter som fx senioridræt, mod at skolerne
eventuelt kan benytte hallerne frem til kl. 15.30.

**ØKONOMI**

Det er en forudsætning for evalueringen, at eventuelle
justeringer af [adresse] skal holdes inden for den samlede ramme til
Favrskovmodellen.

Justeringerne af Favrskovmodellen giver ikke anledning til
væsentlige forskydninger i hallernes tilskud i 2017 i forhold til 2016.
Ændringerne i hallernes tilskud skyldes primært, at modellen er opdateret med
aktuelle elevtal på skolerne, og foreningernes timer er opdateret med et
gennemsnit af de sidste tre års foreningstimer.

**INDDRAGELSE**

Interessenterne på halområdet har været inddraget i
evalueringen. Foreninger, skoler og haller m.fl. er kommet med konstruktive
input til evalueringen.

På evalueringsmødet deltog repræsentanter fra foreninger,
haller, skoler, Folkeoplysningsudvalget og Favrskov Idrætssamvirke.
Justeringerne af Favrskovmodellen har været sendt i høring hos interessenterne
på halområdet.

**INDSTILLING**

Direktøren for Teknik og Kultur indstiller til Byrådet:

1.    At godkende forslaget til [adresse] 2017.

**BESLUTNING**

***Kultur- og Fritidsudvalget, 6. september 2016:***

Fraværende:Lucas Møller, Lucas Lind

Indstilles godkendt.

***Børne- og Skoleudvalget, 8. september 2016:***

Fraværende:Ingen

Indstilles godkendt.

***Økonomiudvalget, 21. september 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Opsamling på evalueringsmøde 5. april 2016 | 710-2016-174290 |
| Teknik og Kulturs bemærkninger til [adresse] | 710-2016-174287 |
| Oversigt over forslag til justeringer af [adresse] | 710-2016-174338 |
| Forslag til Favrskovmodel 2017 | 710-2016-278443 |
| Høringssvar: Evaluering af [adresse] 2016 | 710-2016-270685 |
| Opsamling på høringssvar til evaluering af [adresse] | 710-2016-271158 |